Armada Pertama

**Armada Pertama** (atau lebih dikenali dalam bahasa Inggeris sebagai ***First Fleet***) merupakan nama yang diberikan kepada sekumpulan 11 buah kapal yang telah belayar daripada Great Britain pada 13 Mei, 1787 bagi mendirikan penempatan Eropah pertama di New South Wales, Australia. Ia merupakan sebuah penempatan untuk banduan-banduan, dan menandakan permulaan penghantaran penjenayah ke Australia. Armada ini diketuai oleh Kepten (kemudian Laksamana) Arthur Phillip.  

Armada ini terdiri daripada dua buah kapal milik Tentera Laut Diraja British, tiga buah kapal bekalan dan enam buah kapal pengangkut yang membawa antara 1,000 dan 1,500 orang banduan, askar marin, kelasi, pegawai awam dan orang yang bebas (bilangan berbeza bergantung kepada rekod), dan sejumlah besar tempat simpanan. Angkatan ini berlayar dari England ke arah barat daya di mana mereka singgah di Rio de Janeiro, kemudian timur ke Cape Town dan melalui Lautan Besar Selatan ke Botany Bay dalam tempoh 18 hingga 20 Januari 1788. Pelayaran mengambil masa 250 hingga 252 hari dari masa berlepas hingga ketibaan yang terakhir.

## Sejarah
### Latar belakang dan perancangan
Banduan pada asalnya dibawa ke Tiga Belas Jajahan di Amerika Utara. Perang Kemerdekaan Amerika yang memerdekakan jajahan tersebut pada tahun 1783 menjadi halangan kepada keadaan ini. Maka Pada 6 Disember 1785, *[[Perintah Majlis]]* telah dikeluarkan di London bagi penubuhan sebuah tanah jajahan tahanan di New South Wales, di atas tanah yang dituntut untuk Britain oleh peneroka James Cook dalam pelayaran pertama beliau ke Pasifik pada tahun 1770.

Armada Pertama telah diperintahkan oleh Komodor Arthur Phillip, yang telah diberi arahan kuasa kepadanya untuk membuat peraturan-peraturan dan pemberian tanah di tanah jajahan. Kapal-kapal tersebut tiba di Botany Bay antara 18 dan 20 haribulan Januari 1788: HMS *Supply* tiba pada 18 Januari, *Alexander*, *Scarborough* dan *Friendship* tiba pada 19 Januari, dan kapal-kapal selebihnya tiba pada 20 Januari.

Proses melengkapkan dan menghantar Armada ini telah memakan kos kerajaan Britain sebanyak £84,000 (kira-kira RM 53 juta pada 2017).

### Kapal-kapal yang membentuk Armada Pertama

**Pengiring tentera laut**:
* HMS ''Sirius'' - Kapal Laksamana Armada
* HMS Supply''

**Pengangkut banduan**:
* ''Alexander''
* ''Charlotte''
* ''Friendship''
* ''Lady Penrhyn''
* ''Prince Of Wales''
* ''Scarborough''

**Pengangkut makanan**:
* ''Golden Grove''
* ''Fishburn''
* ''Borrowdale''

Model-model semua kapal ini dipamerkan di Muzium Sydney.

Sembilan buah feri-feri pelabuhan Sydney yang sedang digunakan kini dinamakan sempena nama-nama kapal Armada Pertama (nama yang tidak digunakan adalah *Lady Penrhyn* dan *Prince Of Wales*).

### Orang dalam Armada Pertama

Armada ini antaranya dianggotai pelaut, askar marin dan keluarga mereka, pegawai kerajaan, dan sejumlah besar banduan termasuk wanita dan kanak-kanak. Kebanyakan daripada mereka datang dari Britain namun tetapi terdapat juga banduan yang ditahan Afrika, Amerika dan Perancis di atas kapal. Banduan tersebut telah melakukan pelbagai jenayah, termasuk kecurian, sumpah palsu, penipuan, serangan dan rompakan, yang mana mereka telah dihukum pengangkutan keseksaan selama 7 tahun, 14 tahun atau selama tempoh kehidupan alami mereka.

Enam buah pengangkut banduan masing-masing mempunyai detasmen askar marin di atas kapal. Kebanyakan keluarga marin mengembara di atas kapal *[[Prince of Wales (kapal 1786)|Prince of Wales]]*. Beberapa orang di Armada Pertama menyimpan diari dan jurnal pengalaman mereka, termasuk pakar bedah. Terdapat dua belas naskhah jurnal diketahui wujud serta beberapa pucuk surat.

Bilangan sebenar orang yang berkaitan secara langsung dengan Armada Pertama mungkin tidak akan wujud penyelesaian, kerana semua menceritakan butiran bilangan yang berbeza. Seramai 1,420 orang telah dikenal pasti sebagai memulakan Armada Pertama pada tahun 1787, dan 1373 dipercayai telah mendarat di Sydney Cove pada Januari 1788. Di dalam kamus biografi Armada Pertama beliau, Mollie Gillen memberikan statistik berikut:

Walaupun nama-nama semua anak kapal *Sirius* dan *Supply* diketahui, enam buah pengangkut dan tiga buah kapal menyimpan mungkin membawa seramai lebih 110 orang pelaut daripada yang telah dikenal pasti. Maka, umlah orang yang mula belayar dalam Armada Pertama kira-kira 1530 dengan kira-kira 1,483 tiba di Sydney Cove.

Sumber-sumber lain menunjukkan bahawa penumpang terdiri daripada 10 orang pegawai awam, 212 marin, termasuk pegawai, 28 orang isteri dan 17 orang anak-anak marin, 81 orang yang bebas, 504 orang banduan lelaki dan 192 orang banduan wanita; menjadikan jumlah bilangan orang yang bebas 348 orang dan jumlah bilangan banduan 696 orang, maka sejumlah besar 1,044 orang.

### Pelayaran

Armada Pertama meninggalkan Portsmouth, England pada 13 Mei 1787. Perjalanan bermula dengan cuaca yang baik, dan dengan itu banduan dibenarkan berada di atas dek. Armada itu diiringi kapal frigat bersenjata *Hyena* sehingga ia meninggalkan perairan Inggeris. Pada 20 Mei 1787, seorang banduan di *Scarborough* melaporkan dahagi yang dirancang; mereka yang didakwa terlibat telah disebat dan dua telah dipindahkan ke *Prince of Wales*. Secara umum, bagaimanapun, kebanyakan catatan pelayaran bersetuju bahawa banduan adalah berkelakuan baik. Pada 3 Jun 1787, armada berlabuh di Santa Cruz di Tenerife. Di sini, air segar, sayur-sayuran dan daging telah dibawa ke atas kapal. Phillip dan ketua pegawai dihiburkan oleh Gabenor tempatan, manakala seorang banduan cuba untuk melarikan diri tetapi tidak berjaya. Pada 10 Jun mereka belayar menyeberangi Atlantik ke Rio de Janeiro, mengambil kesempatan angin pasat dan arus lautan.

Cuaca menjadi semakin panas dan lembap apabila Armada belayar melalui kawasan tropika. Binatang perosak, seperti tikus, dan parasit seperti pepijat katil, lipas dan kutu, menyeksa banduan, pegawai dan askar marin. Lambung kapal menjadi busuk dan berbau, terutamanya di bawah hac tertutup, yang semakin kuat. Walaupun Phillip memberi arahan bahawa air lambung kapal perlu dipam keluar setiap hari dan lambung kapal hendaklah dibersihkan, perintah ini tidak diikuti di atas *Alexander* dan beberapa banduan jatuh sakit dan meninggal dunia. Badai hujan tropika bermakna banduan tidak dapat bergerak selalu di atas dek kerana mereka tidak mempunyai salinan pakaian dan tiada kaedah pengeringan untuk pakaian basah. Oleh itu, mereka telah disimpan di bawah dalam ruangan yang sempit dan busuk. Di pengangkutan perempuan, pergaulan antara banduan dan anak-anak kapal dan askar marin amat ketara, walaupun hukuman bagi beberapa orang-orang telah terlibat. Di dalam doldrum, Phillip terpaksa mencatu air sehingga tiga pain sehari.

Armada sampai di Rio de Janeiro pada 5 Ogos dan tinggal selama sebulan. Kapal-kapal tersebut dibersihkan dan air diambil ke atas kapal, pembaikan telah dibuat, dan Phillip meminta kuantiti makanan yang banyak. Pakaian banduan wanita yang penuh dengan kutu telah dibakar. Memandangkan pakaian tambahan bagi banduan wanita belum tiba sebelum Armada meninggalkan England, wanita telah diberikan pakaian baru yang diperbuat daripada guni beras. Sementara banduan kekal di bawah dek, pegawai meninjau bandar dan dihiburkan oleh penduduknya. Seorang banduan dan marin dihukum kerana mengedarkan suku dolar palsu diperbuat daripada kepala tali pinggang dan pewter sudu lama.

Armada meninggalkan Rio de Janeiro pada 4 September untuk bergerak mengikut angin barat ke Tanjung Harapan di Afrika Selatan, yang ia sampai pada 13 Oktober. Ini adalah pelabuhan singgah terakhir, jadi tugas utama adalah untuk menyimpan stok tumbuh-tumbuhan, benih dan ternakan untuk ketibaan mereka Australia. Ternakan dibawa di atas kapal dari Tanjung Harapan diperuntukkan bagi membekalkan tanah jajahan baru termasuk dua ekor lembu jantan, tujuh ekor lembu betina, satu ekor kuda jantan, tiga ekor kuda betina, 44 ekor biri-biri, 32 ekor babi, empat ekor kambing dan "sejumlah besar ayam daripada tiap-tiap jenis". Banduan wanita dalam *Friendship* dipindahkan ke pengangkutan lain untuk memberi ruang kepada ternakan yang dibeli di sana. Banduan diberikan daging lembu segar dan daging kambing, roti dan sayur-sayuran, untuk membina kekuatan mereka dalam perjalanan mereka, dan mengekalkan kesihatan mereka. Tanah jajahan Belanda Cape Town ialah kota kara penempatan Eropah terakhir yang ahli-ahli armada lihat selama bertahun-tahun, dan mungkin yang terakhir untuk sepanjang kehidupan mereka. "Sebelum mereka merentasi Lautan Hindi dan Lautan Selatan yang menggerunkan dengan kekosongan yang sangat sunyi, di sebaliknya sesuatu yang belum pernah mereka dapat bayangkan."

Semua pengangkutan yang berat dan sarat menghadapi di lautan ganas yang turut diburukkan keadaan oleh angin kencang latitud ke-40 (''Roaring Forties''). Dalam tempoh dua bulan terakhir pelayaran, Armada menghadapi keadaan mencabar, menghabiskan beberapa hari terhenti dan pada hari lain yang bergerak jauh; *Friendship* mengembara 166 batu satu hari, manakala seorang pelaut ditiup dari *Prince of Wales* pada waktu malam dan lemas. Air dicatu kerana bekalan semakin sedikit, dan bekalan barang-barang lain termasuk wain mula habis pada beberapa buah kapal. Van Diemen's Land telah dilihat dari *Friendship* pada 4 Jan 1788. Ribut melanda sebaik saja mereka mula menuju utara sekitar Van Diemen's Land, merosakkan layar dan tiang beberapa kapal-kapal.

Pada 25 November, Phillip telah dipindahkan ke *Supply*. Dengan *Alexander*, *Friendship* dan *Scarborough*, kapal-kapal terpantas dalam Armada, yang telah membawa kebanyakan banduan lelaki, *Supply* disegerakan ke hadapan untuk bersedia dengan kedatangan yang lain. Phillip berhasrat untuk memilih lokasi yang sesuai, mencari air yang baik, membersihkan tanah, dan mungkin juga mempunyai beberapa pondok dan lain-lain struktur yang dibina sebelum yang lain tiba. Ini adalah langkah yang dirancang, yang dibincangkan oleh Pejabat Dalam Negeri dan Admiralti sebelum Armada berlepas. Walau bagaimanapun, "skuadron terbang" ini sampai ke Botany Bay hanya beberapa jam sebelum seluruh Armada tiba, jadi tiada kerja-kerja persediaan yang sempat dilakukan. *Supply* tiba di Botany Bay pada 18 Januari 1788; tiga pengangkutan terpantas dalam kumpulan pendahuluan tiba pada 19 Januari; kapal perlahan, termasuk *Sirius*, tiba pada 20 Januari.

Ini adalah salah satu pelayaran laut yang terbesar di dunia – sebelas buah kapal membawa kira-kira 1,487 orang dan tempat simpanan telah mengembara selama 252 hari dengan lebih daripada 15,000 batu (24,000&nbsp;km) tanpa kehilangan kapal. Empat puluh lapan orang meninggal dunia dalam perjalanan, kadar kematian hanya lebih tiga peratus.

### Ketibaan di Australia
Tidak lama kemudian, para anak kapal menyedari bahawa Botany Bay tidak digambarkan setaptnya seperti yang didakwa Kapten James Cook - teluknya terbuka dan tidak terlindung, air terlalu cetek untuk membolehkan kapal-kapal berlabuh dekat dengan pantai, manakala air tawar sukar didapati dan tanahnya tidak subur. Hubungan pertama telah dibuat dengan penduduk asli tempatan yang kelihatan ingin tahu tetapi curiga dengan pendatang baru. Kawasan itu diselaputi dengan pokok-pokok dengan besar yang kuat. Apabila banduan cuba untuk menebangnya, alat mereka patah dan batang pokok terpaksa diletupkan keluar dari tanah dengan serbuk letupan. Pondok primitif yang dibina bagi pegawai-pegawai dengan cepat runtuh dalam hujan ribut. Marin mempunyai tabiat mabuk dan tidak menjaga banduan dengan betul, manakala pemimpin mereka, Mejar Robert Ross, membuatkan Phillip putus asa dengan sikap sombong dan malas beliau. Yang penting, Phillip bimbang bahawa tanah jajahan baru ditubuhkan beliau itu terdedah kepada serangan Aborigin atau kuasa asing. Walaupun arahan awal beliau adalah untuk mewujudkan tanah jajahan di Botany Bay, dia telah diberi kuasa untuk menubuhkan koloni di tempat lain jika perlu.

Pada 21 Januari, Phillip dan segolongan pengikutnya termasuk Hunter berlepas dari Bay dalam tiga bot kecil untuk meneroka teluk lain di utara. Phillip menemui bahawa Port Jackson, kira-kira 12 kilometer ke utara, ialah sebuah tapak yang sangat baik untuk tanah jajahan dengan kawasan berlabuh yang terlindung, air tawar dan tanah yang subur. Cook telah melihat dan menamakan pelabuhan itu, tetapi tidak masuk ke dalamnya. Tanggapan Phillip terhadap pelabuhan itu telah direkodkan dalam surat yang dihantar ke England kemudian: "pelabuhan yang terbaik di dunia, di mana seribu layar boleh berbaris memasukinya dalam keselamatan yang paling sempurna ...". Kumpulan itu kembali ke Botany Bay pada 23 Januari.

Pada pagi 24 Januari, pihak itu terkejut apabila dua kapal Perancis dilihat di luar Botany Bay. Ia merupakan ekspedisi saintifik diketuai oleh Jean-François de La Pérouse. Perancis menjangka untuk mencari tanah jajahan yang berkembang maju di mana mereka boleh membaiki kapal dan mengisi kembali bekalan, bukan satu kumpulan banduan yang baru tiba yang bekalannya jauh lebih teruk daripada mereka sendiri. Terdapat beberapa hubungan baik antara pegawai-pegawai Perancis dan British, tetapi Phillip dan La Pérouse tidak pernah bertemu. Kapal-kapal Perancis kekal sehingga 10 Mac sebelum belayar pulang. Mereka tidak dilihat lagi dan kemudiannya didapati telah terdampar di luar pantai Vanikoro di Kepulauan Solomon kini.

Pada 26 Januari 1788, Armada mengangkat sauh dan belayar ke Port Jackson. Tapak dipilih untuk berlabuh itu mempunyai laut dalam berhampiran dengan pantai, terlindung, dan mempunyai sebuah sungai kecil yang mengalir ke dalamnya. Phillip menamakannya Sydney Cove, sempena Lord Sydney Setiausaha Dalam Negeri British. Tarikh ini masih disambut sebagai Hari Australia, menandakan permulaan penempatan British yang pertama. Bendera British telah dipacak dan pemilikan rasmi diambil. Ini dilakukan oleh Phillip dan beberapa pegawai dan marin dari *Supply*, dengan baki anak kapal dan banduan *Supply* memerhati dari atas kapal. Kapal-kapal Armada selebihnya tidak tiba di Sydney Cove sehingga lewat hari yang sama.

### Selepas Januari 1788
Kapal-kapal Armada Pertama kebanyakannya tidak kekal di tanah jajahan. Sesetengah kembali ke England, manakala yang lain berlepas ke pelabuhan lain. Ada yang kekal untuk digunakan Gabenor koloni untuk beberapa bulan: beberapa buah telah dihantar ke Pulau Norfolk di mana tanah jajahan keseksaan kedua telah ditubuhkan.

1788
* 15 Februari – HMS *Supply* berlayar ke Pulau Norfolk membawa kumpulan kecil untuk mewujudkan penempatan.
* 5/6 Mei – *Charlotte*, *Lady Penrhyn* dan *Scarborough* berlayar ke China.
* 14 Julai – *Borrowdale*, *Alexander*, *Friendship* dan *Prince of Wales* berlayar untuk kembali ke England.
* 2 Oktober – *Golden Grove* berlayar ke Pulau Norfolk dengan pihak banduan, kembali ke Port Jackson 10 November, manakala HMS *Sirius* berlayar ke Tanjung Harapan untuk bekalan.
* 19 November – *Fishburn* dan *Golden Grove* berlayar ke England. Ini bermakna hanya HMS *Supply* yang tinggal di Sydney cove.

1789
* 23 Disember – *Guardian* membawa simpanan untuk tanah jajahan menghentam aisberg dan terpaksa kembali ke Tanjung Harapan. Ia tidak pernah sampai ke tanah jajahan di New South Wales.

1790:
* 19 Mac – HMS *Sirius* karam di luar perairan Pulau Norfolk.
* 17 April – HMS *Supply* dihantar ke Batavia, Jawa, untuk bekalan makanan kecemasan.
* 3 Jun – *[[Lady Juliana (kapal 1777)|Lady Juliana]]*, enam kapal pertama daripada Armada Kedua, tiba di Sydney Cove. Baki lima buah kapal Armada Kedua tiba pada minggu-minggu berikutnya.
* 19 September – HMS *Supply* kembali ke Sydney setelah disewa kapal Belanda *Waaksamheid* untuk mengiringinya membawa simpanan.

## Rujukan

## Pautan luar
* Homepage of the "First Fleet Fellowship" include drawings of all ships of the fleet
* Complete list of the convicts of the First Fleet
* Searchable database of First Fleet convicts
* The First Fleet - State Library of NSW
*  State Library of NSW - First Fleet Re-enactment Company records, 1978-1990: Presented by Trish and Wally Franklin
*  State Library of NSW - First Fleet Re-enactment Voyage 1987-1988
* Family Tree of Frederick Meredith (cook/baker on the HMS Sirius)
* 
*